《再得古梅小而益怪首蒙屏翁品题因次韵》
宋代·戴炳

爱渠怪怪复奇奇，冒雪遥凭健步移。竹外池边栽恰好，山巅水际梦多时。

百年死质馀生意，一片孤槎带好枝。寄语花神勤守护，品题莫负老仙诗。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。